Sako

Sako Oy (Suojeluskuntain Ase-ja Konepaja Oy) er en finsk skytevåpenprodusent som ligger i Riihimäki.
Sako ble opprettet 1. juni 1927 fra Suojeluskuntain Yliesikunnan Asepaja og flyttet fra Helsingfors til Riihimäki. I 1987 fusjonerte statseide Valmet og SAKO til SAKO-VALMET, med eierskap delt jevnt mellom Nokia og Valmet. Etter flere organisatoriske endringer i det statlige eierskapet, ble Sako navnet beholdt for det privateide våpen- og patron-produserende selskapet som var lokalisert i byene Riihimäki og Jyväskylä (den tidligere Valmet fabrikken i Tourula, som senere ble stengt). Selskapet har nå et strategisk partnerskap med Beretta Holdings.
Sako-rifler er kjent for sin kvalitet, presisjon, og premiumpriser. Sako tilbyr også rimeligere våpen under merket Tikka, etter at de to selskapene slo seg sammen i 1983.


== Produksjon etter oppstarten og fremover ==
Den første sivile riflen som hadde navnet Sako var L42 (Luodikko rifle modell 1942) kamret for 7 x 33 mm Sako-patronen, som ble prototypet i 1942, og kommersiell produksjon av L46 startet etter andre verdenskrig. Sako utviklet 7x33-patronen fra 9x19 pistolpatronen, ved å lage en lengre hylse og minske hylsehalsen ned til 7 mm kaliber (7,21mm kulediameter). Denne patronen ble utviklet for, og var godt egnet til, jakt på storfugl og orrfugl, en populær jaktøvelse i Finland, Sverige og Norge. L46 ble senere betegnet L461 "Vixen". L461 har vært svært populær i Finland og Sverige, spesielt kamret for .222 Remington-patronen og har en nærmest mytisk kultstatus blant tilhengerne.
I 1957 lanserte Sako en lengre kasse, L57, senere omdøpt til L579 "Forester". Dette er en "medium-kasse" beregnet for .308 Winchester og lignende patroner.
I 1961 introduserte Sako L61R "Finnbear" for lange patroner slik som .30-06, 6.5x55 og lignende.
For en kort stund produserte Sako en bøylerifle, Sako Finnwolf, i .243 Win og .308 Win
Sako har også produsert en rekke salongrifler, blant dem er P72 Finnscout, M78, Finnfire, Quad og Finnfire II. M78 ble også kamret for .22 Hornet og .22 WMR i tillegg til .22 LR.
I løpet av 1980-tallet (1987), begynte Sako å bruke AI/AII/AV betegnelser (tidligere brukt for modeller importert til USA) for de tre kasselengdene i Europa. De komplette riflene ble fortsatt benevnt ved L461/L579/L61. Sluttstykket fikk en liten kosmetisk overhaling, med tennstiften dekket av et konisk skall. Dette visuelle designet ble også brukt på senere modeller (M491/M591/M691, M75, M85).
Fra 1987 til 1992 ble en versjon av den korte (Vixen) kassen kamret for .22 PPC og 6mm PPC-kalibrene, når Sako introduserte disse tidligere villkatt-patronene som kommersielle kaliber, betegnet som ".22 PPC USA" og "6mm PPC USA" for å unngå forveksling med den spesialiserte benkeskytingskaliberne som krevde et kammer med trangere hals. Disse kassene har de samme ytre dimensjoner, og har samme støtbunndiameter som 222 Remington, 222 Remington Magnum og 223 Remington-kassene. Bare støtbunnen ble utvidet for å passe PPC-hylsa.
I 1992 ble den første av de "nyere" Sakoene, 591, introdusert som en erstatning for L579. Kort tid etter ble 491 og 691 lansert. Disse riflene (491/591/691) er ikke så høyt ansett som L461/L579/L61R og i henhold til noen våpenkjennere, er kvaliteten på utførelsen litt dårligere på 491/591/691. De inneholdt en egen rekylklakk, også funnet på 75, og en Tikka-avtrekkermekanisme. Imidlertid ble disse riflene tilgjengelig i links(for venstre hendte) både som en medium kasse (591) og lang kasse (691)
I 1997 lanserte Sako M75, oppkalt etter Sako's 75-årsjubileum. 75 var eksternt lik tidligere Sako-modeller, men konstruksjonen var radikalt annerledes med tre symmetriske låseklakker, manuell utstøter og et avtakbart magasin. Før 75 hadde Sakos jaktvåpen (unntatt L46) ikke avtakbare magasin, men et magasinhengsel med utløserlåsen plassert foran på avtrekkerbøylen.
I 2006 tok Sako 85 over for M75, og M85 produseres i kamringer fra 22-250 Rem til .416 Rem Mag.
I slutten av 2008 ble Sako A7 introdusert for å fylle gapet mellom deres premium Sako-jaktvåpen og mer prisgunstige Tikka T3-rifler. Sako A7 er i hovedsak en blanding av ulike funksjoner mellom Sako 85 og Tikka T3.
Sako Quad er en salongrifle med utskiftbare piper kamret for .17HM2, .17HMR, .22 Long Rifle og .22 WMR.
Sako TRG-serien er et presisjonsgeværer for lange hold. Per 2015 produseres TRG-22, TRG-42, og TRG M10, tilgjengelige i forskjellige kamringer.
I 2020 ble Sako S20 lansert.


== Sako kikkertmontasjer ==
Sako leverer egenproduserte kikkertmontasjer som kalles Optilock med en plastforing (sfærisk ring). Montasjene består av ulike underdeler (baser) avhengig av våpentype:

Sako svalehaleskinne med variabel bredde (avfasing bakover, konveks likebeint trapes): Sako 75, Sako 85 og en del eldre Sako-modeller. Det er viktig å bruke korrekt base til låskasselengden for å unngå at montasjen dekker for utkasteråpningen:Short: Sako 85 (XS-SM), Sako 75 (I-III, SM), Sako Sako L461 / L579, Sako S491 / M591
Long: Sako 85 (SM-L), Sako 75 (III-V), Sako L61R/L691, Sako M995 / TRG-S
Extended: Sako 85 (M-XL), Sako 75 (IV-V), Sako L61R/L691, Sako M995 / TRG-S
11 mm svalehaleskinne: Tikka T1x, Sako Quad
17 mm svalehaleskinne: Tikka T3, Sako TRG (21, 22, 41, 42), Sako TRG M10, Tikka M55/M65, Tikka M558/658, Tikka M590/690, Tikka M595/695
Picatinny: Sako S20, Sako TRG (med picatinny-adapter), Tikka T3 TacticalOptilock Ringmount er en variant hvor basen og ringene er laget av ett og samme stykke, og kommer kun i en høyde. Optilock Basemount er todelt med separate baser og ringer, og kommer i flere ulike høyder.


== Sakos modellhistorie (Europa) ==


=== Modeller ===


== Referanser ==


== Se også ==
Tikka T1x, en salongrifle med mange visuelle og ergonomiske likhet er med Tikka T3-serien.
Tikka M55 og Tikka M65, eldre modeller fra Tikkakoski-fabrikkensom T3 er en videreutvikling fra.
Howa M1500


== Eksterne lenker ==
(fi) Offisielt nettsted 
(en) SAKO – kategori av bilder, video eller lyd på Commons 
Tikka merkets hjemmeside
Norske importørens hjemmeside
Tikka merkets kanadiske hjemmeside
Sako A7 hjemmeside